Τσούκα Φθιώτιδας

Τοπική Κοινότητα Τσούκας

Το χωριό Τσούκα και ο οικισμός Παπαδέικα, με συνολικό πληθυσμό 379 κατοίκων κατά την Απογραφή του 2011, συνιστούν την Τοπική Κοινότητα Τσούκας.

Ιστορία

Η ακριβής χρονολογία ίδρυσης του χωριού δεν είναι γνωστή, αλλά οπωσδήποτε πρέπει να είναι πριν το 1741, χρονολογία η οποία είναι χαραγμένη σε πέτρα τοίχου του ιερού ναού Αγίου Γεωργίου και η οποία κατά πάσα πιθανότητα αναφέρεται στην ημερομηνία κατασκευής του.
Η πρώτη γνωστή καταχώριση του πληθυσμού έγινε με το Βασιλικό Διάταγμα 29-8-1912, που αναγράφεται στο ΦΕΚ Α 261/1912.

Αθλητικός Όμιλος Τσούκας

Η ποδοσφαιρική ομάδα ιδρύθηκε το 1981 και αγωνίζεται επιτυχώς στην Α΄ Κατηγορία Φθιώτιδας με παιδιά του χωριού.

Πολιτιστικός Σύλλογος Τσούκας

Ο Πολιτιστικός  "Σύλλογος  των Απανταχού Τσουκιωτών, Άγιος Γεώργιος Τσούκας" ιδρύθηκε το 1979 και έχει ως αποκλειστικό σκοπό να συμβάλλει στην εξύψωση του πολιτιστικού επιπέδου του χωριού μέσω των κάθε είδους προσπαθειών και δραστηριοτήτων του. Η έδρα του βρίσκεται στην Αθήνα, στη διεύθυνση Γερανίου 47, Τ.Κ. 104 31.
Στην είσοδο του χωριού βρίσκεται το Πολιτιστικό Κέντρο (έναρξη ανέγερσης το 1988) στο οποίο πραγματοποιούνται οι πολιτιστικές εκδηλώσεις του συλλόγου, οι εκδηλώσεις του Αθλητικού Ομίλου και διάφορες κοινωνικές εκδηλώσεις των συγχωριανών μας.
Ο Χορευτικός Όμιλος ιδρύθηκε το 2010 στην Τσούκα.

Βιβλιοθήκη

Σε ανάμνηση του γεμάτου ζωή Δημοτικού Σχολείου, το οποίο λειτούργησε για τελευταία φορά την σχολική χρονιά 2010-2011, λειτουργεί πλούσια δανειστική βιβλιοθήκη, της οποίας η διαχείριση ανατέθηκε στον κ. Καραλή Γεώργιο στις 28 Αυγούστου 2012, μετά από επίπονη εργασία, επιμέλεια και οργάνωση από τα μέλη του ΔΣ του Συλλόγου και πολλών εθελοντών. 
Λαογραφικό Μουσείο -Χώρος Συνάντησης Γυναικών.
Δημιουργήθηκε το 2014 από το Σύλλογο των Απανταχού Τσουκιωτών.

Πρωτοβουλία Κατασκευής Φράγματος στα Λιβάδια

Πραγματοποιήθηκε, την 13/11/2011, στο Πολιτιστικό Κέντρο του  χωριού, η παρουσίαση της προμελέτης για την κατασκευή Φράγματος Συλλογής Υδάτων στην περιοχή Λιβάδια της Τσούκας.
Στην μελέτη, η ιεράρχηση των χρήσεων του νερού για όλες τις θέσεις ορίζεται ως:
• Περιβαλλοντική προστασία (περιλαμβάνονται όσα προαναφέρθηκαν, καθώς και η ανάπτυξη δραστηριοτήτων και εργασιών στα δάση).
• Ύδρευση (με βάση και τους οικισμούς που εξυπηρετούνται από το έργο).
• Άρδευση (με παράλληλη ανάπτυξη νέων βιολογικών καλλιεργειών).
• Αγροτουρισμός και ήπιας μορφής τουριστικές, αθλητικές δραστηριότητες, κ.ά..
ΣΧΕΔΙΑΣΜΟΣ ΦΡΑΓΜΑΤΟΣ
Το φράγμα θα διασχίζει κάθετα το κύριο ρέμα Λιβαδιώτη και θα έχει
διεύθυνση Β-Ν. Θα είναι χωμάτινο λιθόρριπτο (ετερογενές) με κεντρικό
αργιλικό πυρήνα.
Γεωμετρικά χαρακτηριστικά του φράγματος
Απόλυτο υψόμετρο βάσης: 755m
Απόλυτο υψόμετρο κατάκλισης: 175 (177)m
Εμβαδόν επιφάνειας διατομής: 2.400m2
Μήκος: 175m , Ύψος:  20 (+2)m, Πλάτος βάσης: 120m
Μήκος στέψης: 175m ,Πλάτος στέψης: 3m, Υψόμετρο στέψης: 779m
Υψόμετρο στάθμης ύδατος: 777m
Όγκος φράγματος: 236.775m3, Όγκος πυρήνα:23.000m3
Όγκος μεταβατικής ζώνης: 12.000m3
Με βάση τα τοπογραφικά χαρακτηριστικά της περιοχής κατάκλισης και το ύψος του φράγματος, η χωρητικότητα του ταμιευτήρα ανέρχεται σε 1,765Χ106m3.
Το εμβαδόν της περιοχής κατάκλισης ανέρχεται σε 165.000m2.
Το μέγεθος καθορίζεται ανάλογα με τις ανάγκες που πρόκειται να εξυπηρετήσει η κατασκευή του φράγματος σε όγκο και ποιότητα νερού.
Καταγραφή αναγκών
Ύδρευση: (624 κάτοικοι Χ 0,350m3/ημέρα Χ 365 ημέρες) = 79.761m3/έτος
Κτηνοτροφία: (8.000 μικρά ζώα Χ 0,020m3/ημέρα Χ 365 ημέρες) = 58.400m3/έτος
Άρδευση:(2.000 στρέμματα Χ 550m3/έτος) = 1.100.000m3/έτος
Συνολική Απαιτούμενη ποσότητα νερού
(79.761 + 21.900 + 1.100.000)m3/έτος = 1.201.666m3/έτος ήτοι 1,3Χ106m3